stanford-oval/wikipedia huggingface dataset:
ฟาโรห์เมริคาเร
รัชสมัย > พระราชประวัติ

ตามที่นักวิชาการหลายคนกล่าวไว้ พระองค์ทรงขึ้นปกครองในช่วงปลายราชวงศ์ที่สิบแห่งอียิปต์ในวัยกลางคน ตามการครองราชย์อันยาวนานของพระราชบิดา การมีตัวตนของผู้ปกครองก่อนหน้า (ที่มีพระนามว่า "เคติที่ 3" ซึ่งทรงนิพนธ์ตำราคำสอนแด่เมริคาเร) ยังคงเป็นข้อสงสัยที่มีการถกเถียงกันในหมู่นักไอยคุปต์วิทยา นักวิชาการบางคนมักให้ฟาโรห์วาคาเร เคติ เป็นผู้ปกครองก่อนหน้าพระองค์ โดยตำราคำสอน (sebayt) เหล่านี้ ซึ่งอาจจะเขียนขึ้นในรัชสมัยของฟาโรห์เมริคาเร และอ้างว่าเป็นพระราชบิดาโดยสมมติขึ้นเป็นสร้างการตั้งอยู่ในธรรมาภิบาล ข้อความดังกล่าวยังกล่าวถึงพรมแดนด้านตะวันออกที่เพิ่งสงบลง แต่ให้ยังอยู่ในความสนใจของฟาโรห์ ในข้อความพระราชบิดาที่ไม่มีพระนามของพระองค์กล่าวถึงการบุกยึดไทนิส แต่พระองค์แนะนำให้ฟาโรห์เมริคาเรจัดการกับอียิปต์บนที่กำลังลำบากมากขึ้น
เมื่อขึ้นครองราชสมบัติแล้ว ราวปี 2075 ปีก่อนคริสตศักราช ฟาโรห์เมริคาเรยอมอย่างชาญฉลาด เพื่อดำรงอยู่ของสองแคว้นที่แยกจากกัน (เฮราคลีโอโพลิสและธีบส์) และพยายามรักษาพระราโชบายในการอยู่ร่วมกันอย่างสันติ ซึ่งบรรลุผลสำเร็จโดยพระราชบิดาของพระองค์ ดูเหมือนว่าช่วงเวลาแห่งความสงบสุขจะนำความเจริญรุ่งเรืองจำนวนหนึ่งมาสู่แคว้นของพระองค์ ต่อมาไม่นาน ฟาโรห์ถูกบังคับให้แล่นเรือไปตามแม่น้ำไนล์พร้อมกับราชสำนักด้วยกองเรือขนาดใหญ่ เมื่อพระองค์เสด็จไปถึงเมืองอัสยุต พระองค์ได้แต่งตั้งเคติที่ 2 ผู้ภักดี เป็นผู้ปกครองท้องถิ่นต่อจากเทฟิบิ ผู้ซึ่งเป็นบิดาผู้ล่วงลับของเขา พระองค์ยังทำการบูรณะที่วิหารแห่งเวฟวาเวตในท้องถิ่น หลังจากนั้นฟาโรห์เมริคาเรได้ขึ้นไปยังเมืองซาสโฮเทป ซึ่งเป็นไปได้ว่าจะปราบปรามการจลาจล และในขณะเดียวกันก็เป็นการแสดงพระราชอำนาจไปยังพื้นที่ชายแดนทางใต้ที่กำลังวุ่นวาย
พระองค์เสด็จสวรรคตในช่วง 2040 ปีก่อนคริสตกาล เพียงไม่กี่เดือนก่อนการล่มสลายของเฮราคลีโอโพลิส ดังนั้น การสู้รบครั้งสุดท้ายโดยฝ่ายธีบส์ ซึ่งนำโดยฟาโรห์เมนทูโฮเทปที่ 2 จากราชวงศ์ที่สิบเอ็ดแห่งอียิปต์ จึงมีความเป็นไปได้ว่าจะเกิดในรัชสมัยสั้น ๆ ของฟาโรห์ไม่ทราบพระนามที่ขึ้นมาปกครองต่อจากพระองค์
รัชสมัย > การฝังพระศพ

หลายแหล่งข้อมูลระบุว่า ฟาโรห์ถูกฝังอยู่ในพีระมิดที่ยังไม่ถูกค้นพบในซัคคาราที่มีชื่อว่า ความรุ่งเรืองเป็นที่พำนักแห่งเมริคาเร (Flourishing are the Abodes of Merikare) ซึ่งควรต้องตั้งอยู่ใกล้กับพีระมิดแห่งเตติ ซึ่งเป็นฟาโรห์จากราชวงศ์ที่หก ชื่อของเจ้าหน้าที่ที่เกี่ยวข้องในการก่อสร้างได้รับการบันทึกไว้ เนื่องจากการบูชาพระศพของพระองค์จะอยู่ถึงช่วงราชวงศ์ที่สิบสองแห่งอียิปต์; อันที่จริงคาร์ทูธของฟาโรห์เมริคาเรปรากฏอยู่บนจารึกของนักบวชอย่างน้อยสี่คนที่รับผิดชอบการบูชาพระศพของฟาโรห์เตติและฟาโรห์เมริคาเรในช่วงสมัยราชอาณาจักรกลาง พวกเขารวมถึงเกมนิเอมฮัต ผู้ซึ่งที่ยังดำรงตำแหน่งสำคัญอื่นๆ
รัชสมัย > หลักฐานรับรอง

แม้ว่าพระนามของฟาโรห์เมริคาเรจะไม่เป็นที่รู้ทราบในบันทึกพระนามกษัตริย์แห่งตูริน แต่พระองค์ก็เป็นฟาโรห์ที่มีหลักฐานรับรองมากที่สุดในบรรดาฟาโรห์แห่งเฮราคลีโอโพลิส พระนามของพระองค์ปรากฏบน:
ตำราคำสอนแด่เมริคารา;
จานสีไม้อาลักษณ์ที่เป็นของอัครเสนาบดีนามว่า ออร์คาอูเคติ  ซึ่งพบในหลุมฝังศพใกล้อัสยุต (พร้อมกับภาชนะใส่ถ่านที่อุทิศแด่ฟาโรห์เมริอิบเร เคติ) และตอนนี้อยู่ที่พิพิธภัณฑ์ลูฟวร์;
บันทึกจากหลุมฝังศพของผู้ปกครองท้องถิ่นนามว่า เคติที่ 2, ในอัสยุต;
จารึกทั้งเก้าชิ้นที่ยันยันการมีอยู่จริงของพีระมิดแห่งเมริคาเรและพิธีบูชาพระศพของพระองค์ในซัคคารา
รัชสมัย > ข้อสันนิษฐานเกี่ยวกับช่วงต้นรัชสมัย

ในปี ค.ศ. 2003 อาร์คาดี เอฟ. เดมิดชิก นักไอยคุปต์วิทยา ได้เสนอว่าควรพิจารณาใหม่เกี่ยวกับช่วงตำแหน่งรัชสมัยภายในราชวงศ์ของฟาโรห์เมริคาเร ตามที่เขากล่าว ถ้าหากพระองค์ครองราชย์ในระหว่างช่วงการดำเนินการทางทหารที่นำโดยฟาโรห์เมนทูโฮเทปที่ 2 พีระมิดและพิธีบูชาพระศพคงจะไม่สามารถอยู่รอดได้จากการเอาชนะของฝ่ายธีบส์ และฟาโรห์เมริคาเรคงจะไม่สามารถหาหินแกรนิตจากทางใต้ได้ตามที่กล่าวไว้ในตำราคำสอนที่กล่าวไว้ข้างต้น เดมิดชิกยังโต้แย้งอีกด้วยว่าการบุกไทนิสที่เทฟิติและพระองค์กล่าวถึงนั้นเหมือนกัน คงถูกโจมตีในแนวรบฝ่ายตรงข้ามโดยฟาโรห์วาอังค์ อินเตฟที่ 2 ผู้ปกครองแห่งธีบส์ เขาจึงแสดงความคิดเห็นว่าว่าการครองราชย์ของฟาโรห์เมริคาเร ควรจัดไว้เร็วกว่าที่เคยคิดไว้หลายสิบปี เมื่อราชวงศ์ที่สิบแห่งอียิปต์มีอำนาจอยู่ที่จุดสูงสุด
อ่านเพิ่ม

Wolfgang Kosack; Berliner Hefte zur ägyptischen Literatur 1 - 12: Teil I. 1 - 6/ Teil II. 7 - 12 (2 Bände). Paralleltexte in Hieroglyphen mit Einführungen und Übersetzung. Heft 8: Die Lehre für König Merikarê. Verlag Christoph Brunner, Basel 2015. ISBN 978-3-906206-11-0.
จารึกของอันพูเอมฮัต ซึ่งได้ยินยันเกี่ยวกับพิธีบูชาพระศพฟาโรห์เมริคาเรในช่วงสมัยราชวงศ์ที่สิบสอง
วัดแก้วฟ้า (จังหวัดนนทบุรี)

| วัดแก้วฟ้า |
| --- | --- |


ที่ตั้ง: เลขที่ 45 หมู่ที่ 5 ซอยบางขนุน ซอย 4 ถนนบ้านคลองวัดสัก–บ้านคลองวัดโคนอน ตำบลบางขนุน อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อโต
 สถานีย่อยพระพุทธศาสนา
วัดแก้วฟ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางกอกน้อย ในหมู่ที่ 5 บ้านพระธาตุ ตำบลบางขนุน อำเภอบางกรวย จังหวัดนนทบุรี
ประวัติ

สันนิษฐานกันว่าวัดนี้สร้างขึ้นเมื่อประมาณ พ.ศ. 2095 ในรัชกาลสมเด็จพระมหาจักรพรรดิ ที่นี้น่าจะเกี่ยวข้องกับเหตุการณ์ทางประวัติศาสตร์ที่สมเด็จพระไชยราชาธิราชเสด็จสวรรคตอย่างกะทันหัน พระราชโอรสองค์ใหญ่คือพระแก้วฟ้าซึ่งมีพระชนมายุ 11 พรรษา ทรงได้รับการสถาปนาให้ขึ้นครองราชย์แทนได้ 2 ปีเศษ จากนั้นขุนวรวงศาธิราชประหารชีวิตพระแก้วฟ้าแล้วขึ้นครองราชย์แทน แต่ขุนวรวงศาธิราชถูกขุนพิเรนทรเทพจับฆ่าเอาศพเสียบประจาน แล้วขึ้นครองราชย์แทน ต่อมาข้าราชบริพารที่มีความจงรักภักดีต่อพระแก้วฟ้าได้สร้างวัดนี้ขึ้นเพื่อเป็นอนุสรณ์ในการรำลึกถึงพระองค์ วัดนี้ได้รับพระราชทานวิสุงคามสีมาใน พ.ศ. 2110 และผูกพัทธสีมาเมื่อ พ.ศ. 2114
อาคารเสนาสนะ

โบสถ์หลังเก่าเป็นแบบทรงโรงมุงด้วยกระเบื้องกาบกล้วยดินเผาไม่เคลือบสี ตรงกลางมีเทพนม ชายคามีเทพนมอุดปลายอาคารเครื่องก่อฝาผนังหุ้มกลองก่ออิฐดอกไก่ ภายในประดิษฐานพระประธาน หลวงพ่อโต หรือ หลวงพ่อใหญ่ ด้านหน้าอุโบสถมี 2 ประตูด้านหลังปิดทึบ ด้านข้างมีหน้าต่างด้านละ 4 ช่อง พร้อมซุ้มหน้าต่างลวดลายปูนปั้น ฐานมีลักษณะแอ่นโค้งแบบเรือสำเภา ด้านนอกมีกำแพงแก้วเป็นกำแพงบัวหลังเจียด เสาประตูเป็นเสาหัวเม็ดทรงมัณฑ์ ใบเสมาทำจากศิลาทรายสีแดงมีลวดลายจำหลักอยู่ ซุ้มทรงกูบช้างล้อมรอบอุโบสถทั้งหมด 8 ซุ้ม มุมกำแพงแก้วด้านนอกมีเจดีย์ย่อมุมไม้สิบสองและเจดีย์ย่อมุมไม้ยี่สิบองค์ใหญ่อีก 1 องค์ มีภาพจิตรกรรมฝาผนังจำนวน 40 ภาพ ตีมูลค่ากว่า 200 ล้าน
วัดหลวงสุนทราราม

| วัดหลวงสุนทราราม |
| --- | --- |


ชื่อสามัญ: วัดหลวงสุนทราราม, วัดหลวง
ที่ตั้ง: ตำบลศาลเจ้าโรงทอง อำเภอวิเศษชัยชาญ จังหวัดอ่างทอง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหลวงสุนทราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลเจ้าโรงทอง อำเภอวิเศษชัยชาญ จังหวัดอ่างทอง มีที่ดินตั้งวัดเนื้อที่ 75 ไร่ 70 ตารางวา
วัดหลวงสุนทราราม ชาวบ้านเรียก วัดหลวง ระบุตั้งวัดเมื่อ พ.ศ. 2320 ได้รับพระราชทานวิสุงคามสีมา สำหรับอุโบสถหลังใหม่วันที่ 22 กุมภาพันธ์ พ.ศ. 2503 วัดหลวงไม่ปรากฎหลักฐานบุคคลที่สร้างวัด มีเรื่องเล่าว่า วัดนี้เป็นวัดที่สร้างขึ้นในสมัยที่พระเจ้าบุเรงนองกษัตริย์พม่าได้ชัยชนะเหนือกรุงศรีอยุธยา ด้วยมีหลักฐานซากวัดร้าง ชื่อ "วัดอุหม่อง" ซึ่งคงจะสร้างในระยะเวลาใกล้เคียงกันอยู่ถัดขึ้นไปทางทิศเหนือ แต่ปัจจุบันถูกรบกวนไม่ปรากฎร่องรอย
อุโบสถหลังเก่าเป็นอาคารก่ออิฐถือปูนขนาด 8.50 ยาว 17 เมตร มีฐานโค้งสำเภา ขนาด 6 ห้อง ผนังก่อทึบ 5 ช่องหน้าต่าง มีประตูเฉพาะด้านหน้า 2 บาน หลังคาจั่วต่อปีก ด้านหน้าต่อปีกยื่นออกมามีเสายอดบัวกลุ่มรองรับ 4 ต้น หน้าบันก่ออิฐถือปูน ตกแต่งลวดลายปูนปั้นด้านหน้าเป็นสายพรรณพฤกษาบนโขดหิน ประดับถ้วยชามเป็นดอกไม้สีต่าง ๆ ด้านหลังเป็นลายเทพนมประทับบนหน้ากาล ประดับด้วยเครือเถาล้อมรอบช่อฟ้าใบระกาปั้นเป็นรูปบุคคลประดับ ซุ้มประตูทางเข้าตกแต่งด้วยลายปูนปั้นเป็นกรอบซุ้มรูปเทพชุมนุม บานประตูด้านนอกลงรักปิดทองลายเทพพนม ผนังภายในมีภาพจิตรกรรมฝาผนังโทนของสีออกสีแดง บนผนังหุ้มกลองด้านหน้าเป็นภาพตอนมารผจญและพุทธประวัติตอนเสด็จดาวดึงส์ ด้านหลังเป็นภาพเล่าเรื่องพระเวสสันดรชาดก ผนังด้านข้างเป็นภาพพุทธประวัติสภาพลบเลือน
ปรางค์ตั้งอยู่ทางทิศตะวันออกของอุโบสถ แต่เดิมมีสภาพชำรุดเหลือเพียงฐาน ทางวัดได้ปรับปรุงพื้นที่และสร้างอุโบสถหลังใหม่แทนเมื่อปี พ.ศ. 2500
วัดหลักศิลา

| วัดหลักศิลา |
| --- | --- |

ชื่อสามัญ: วัดหลักศิลา, วัดหลักศิลา (หินตั้ง)
ที่ตั้ง: ตำบลหนองแวง อำเภอบ้านใหม่ไชยพจน์ จังหวัดบุรีรัมย์
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหลักศิลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองแวง อำเภอบ้านใหม่ไชยพจน์ จังหวัดบุรีรัมย์ มีเนื้อที่ 6 ไร่ 3 งาน 3 ตารางวา
วัดหลักศิลา (หินตั้ง) ก่อตั้งเมื่อ พ.ศ. 2460 และได้รับพระราชทานวิสุงคามสีมาเมื่อ พ.ศ. 2466 ภายในวัดมีหลักหิน สูงประมาณ 150 เซนติเมตร ซึ่งได้สร้างเจดีย์ครอบไว้
อุโบสถพื้นถิ่นก่อสร้างขึ้นประมาณ พ.ศ. 2454 เป็นอาคารก่ออิฐถือปูน ขนาด 3 ห้อง ผังพื้นเป็นทรงโรงแบบ มีเสาร่วมใน เสาและโครงสร้างหลังคาทำด้วยไม้เนื้อแข็ง มีผังพื้นเป็นรูปสี่เหลี่ยมผืนผ้า ขนาด กว้าง 6.68 เมตร ยาว 10.15 เมตร ด้านหน้าประตูทางเข้าทำเป็น ซุ้มประตูโค้ง ที่เชิงผนังด้านหน้าและด้านข้างทั้งด้านนอกและด้านในเจาะเป็นช่องประทีป ผนังด้านนอกทางทิศตะวันตก เขียนฮูปแต้มเป็นรูปช้าง หลังคาเป็นทรงปั้นหยา ซ้อนลดหลั่นเป็น 3 ชั้น มุงด้วยแผ่นสังกะสี ส่วนประดับหลังคาตกแต่งด้วยยอดหลังคา หลังคาเรือนขวางเป็นทรงจั่วมีมุขหน้า มีรางน้ำระหว่างตรงกลางระหว่างหลังคาเรือนขวางกับโถง ภายในอุโบสถประดิษฐานพระประธาน มีทั้งองค์ที่สร้างขึ้นในอดีตและองค์ที่สร้างขึ้นในปัจจุบัน องค์เดิมที่สร้างขึ้นโดยมีรูปแบบศิลปะล้านช้างสร้างจากไม้ประดู่ เรียกว่า หลวงพ่อดู่ ประดิษฐานบนฐานชุกชีซึ่งก่อขึ้นใหม่ทับฐานชุกชีเดิม
ร็อบ คิลเดอร์รี่

ร็อบ คิลเดอร์รี่ (เกิดเมื่อปี ค.ศ. 1935) เป็นนักเทนนิสชาวออสเตรเลีย เคยเข้าร่วมการแข่งขันออสเตรเลียแชมป์เปี้ยนชิพส์ 1962 ประเภทชายเดี่ยว ในปี ค.ศ. 1970 ร็อบ คิลเดอร์รี่ได้วางมือจากการเป็นนักเทนนิส
แหล่งข้อมูลอื่น

Tennis Archives เก็บถาวร 2016-11-01 ที่ เวย์แบ็กแมชชีน
วัดหลวงพรหมวาส

| วัดหลวงพรหมวาส |
| --- | --- |

ที่ตั้ง: ตำบลวัดหลวง อำเภอเมืองชลบุรี จังหวัดชลบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหลวงพรหมาวาส ตั้งอยู่หมู่ที่ 7 บ้านวัดหลวง ตำบลวัดหลวง ริมถนนสายพนัสนิคม-ฉะเชิงเทรา ตามเส้นทางทางหลวงแผ่นดินหมายเลข 315 อยู่ด้านขวา จากปากทางเข้าไปประมาณ 700 เมตร ในอดีตวัดนี้เคยเป็นสถานที่ทำพิธีถือน้ำพิพัฒน์สัตยา เป็นแหล่งอาศัยของค้างคาวแม่ไก่จำนวนมากซึ่งมาอาศัยตามต้นไม้ในวัดเป็นเวลานับร้อยปีแล้ว
วัดหลวงสุมังคลาราม

| วัดหลวงสุมังคลาราม |
| --- | --- |

ที่ตั้ง: ตำบลเมืองใต้ อำเภอเมืองศรีสะเกษ จังหวัดศรีสะเกษ
ประเภท: พระอารามหลวงชั้นตรี ชนิดสามัญ
นิกาย: ธรรมยุติกนิกาย
จุดสนใจ: เป็นที่ประดิษฐานพระบรมสารีริกธาตุ และพระวิเศษมิ่งเมืองพระพุทธรูปทองสัมฤทธิ์ที่สร้างขึ้นพร้อมกับการสร้างเมืองศรีสะเกษ
 สถานีย่อยพระพุทธศาสนา
วัดหลวงสุมังคลาราม พระอารามหลวงชั้นตรี ชนิดสามัญ ตั้งอยู่ในตำบลเมืองใต้ อำเภอเมืองศรีสะเกษ จังหวัดศรีสะเกษ สร้างเมื่อ พ.ศ. 2328 ได้รับพระราชทานวิสุงคามสีมาเมื่อ พ.ศ. 2486 และยกฐานะขึ้นเป็นพระอารามหลวงชั้นตรี ชนิดสามัญเมื่อวันที่ 24 สิงหาคม พ.ศ. 2524
วัดหลวงสุมังคลารามเดิมชื่อ " วัดศรีสุมังค์ " พระยาวิเศษภักดีศรีนครลำดวน (ชม) เจ้าเมืองศรีสะเกษ สร้างขึ้นเมื่อ พ.ศ. 2328 เพื่อเป็นอนุสรณ์แก่บิดาคือพระยารัตนวงษา (อุ่น) เจ้าเมืองศรีสะเกษคนแรกที่ขอแยกเมืองออกจากเมืองขุขันธ์ มาตั้งที่เมืองศรีสะเกษ (เมืองศีร์สระเกษ)  ปัจจุบันเป็นที่ประดิษฐานพระบรมสารีริกธาตุและพระวิเศษมิ่งเมืองพระพุทธรูปทองสัมฤทธิ์ที่สร้างขึ้นพร้อมกับการสร้างเมืองศรีสะเกษ ในอดีตวัดหลวงสุมังคลารามเป็นสถานที่ที่ใช้ประกอบพิธีถือน้ำพิพัฒน์สัตยาของเจ้าเมือง และข้าราชการกรมการเมืองในสมัยก่อน
วิทยาศาสตร์การแพทย์

วิทยาศาสตร์การแพทย์ (อังกฤษ: Medical Sciences) เป็นสาขาของวิทยาศาสตร์สุขภาพ ที่ศึกษาครอบคลุมในศาสตร์ต่าง ๆ ทางการแพทย์ที่ข้องกับสุขภาพของมนุษย์ ซึ่งนำไปสู่ความเข้าใจเชิงลึกเกี่ยวกับร่างกาย สุขภาพ การตรวจวินิจฉัย ป้องกันและเฝ้าระวังโรค การส่งเสริมสุขภาพ การตรวจพิสูจน์หลักฐานทางนิติวิทยาศาสตร์และนิติเวชศาสตร์ ช่วยเสริมสร้างทักษะการวิจัยทางชีวเวชศาสตร์ โดยทั่วไปนักศึกษาจะต้องศึกษาในรายวิชาเฉพาะทาง เช่น กายวิภาคศาสตร์ สรีรวิทยา พยาธิวิทยา ชีวเคมี จุลชีววิทยา ชีววิทยาระดับโมเลกุล พันธุศาสตร์ ระบาดวิทยา พิษวิทยา เภสัชวิทยา และเทคโนโลยีชีวภาพ เป็นต้น
มหาวิทยาลัยที่เปิดสอนในไทย

คณะวิทยาศาสตร์การแพทย์ มหาวิทยาลัยนเรศวร
คณะวิทยาศาสตร์การแพทย์ มหาวิทยาลัยพะเยา
คณะวิทยาศาสตร์และเทคโนโลยี มหาวิทยาลัยหัวเฉียว
คณะสหเวชศาสตร์ มหาวิทยาลัยบูรพา
คณะวิทยาศาสตร์ มหาวิทยาลัยมหิดล
คณะวิทยาศาสตร์ชีวการแพทย์ มหาวิทยาลัยรังสิต
คณะวิทยาศาสตร์สาขาวิทยาศาสตร์การแพทย์ มหาวิทยาลัยราชภัฏบ้านสมเด็จเจ้าพระยา
วัดศรีเพชรพัฒนา

| วัดศรีเพชรพัฒนา |
| --- | --- |

ที่ตั้ง: เลขที่ 54 หมู่ที่ 3 ถนนบ้านดอนราว–ดำเนินสะดวก ตำบลโรงเข้ อำเภอบ้านแพ้ว จังหวัดสมุทรสาคร 74120
ประเภท: วัดราษฎร์
นิกาย: มหานิกาย
พระประธาน: หลวงพ่อศิลาเพชร
 สถานีย่อยพระพุทธศาสนา
วัดศรีเพชรพัฒนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านดอนสะแก ตำบลโรงเข้ อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 10 ไร่ 3 งาน 48 ตารางวา ส่วนที่ธรณีสงฆ์มีจำนวน 1 แปลง เนื้อที่ 10 ไร่
ประวัติ

วัดศรีเพชรพัฒนาตั้งขึ้นเมื่อวันที่ 19 กันยายน พ.ศ. 2505 เดิมชื่อว่า วัดใหม่ ต่อมาเปลี่ยนชื่อมาเป็น "วัดศรีเพชรพัฒนา" พระแถม เจ้าอาวาสรูปแรก ได้เดินทางไปนมัสการเจ้าอาวาสวัดเขาอีส้าน จังหวัดราชบุรี ซึ่งเป็นอาจารย์ ได้ขอพระพุทธรูปเพื่อจะนำมาประดิษฐานที่วัดสร้างใหม่ ท่านให้พระแถมขึ้นไปดูบนเขาและเลือกเอาเอง ท่านได้เลือก พระหลวงพ่อศิลาเพชร ซึ่งเป็นพระพุทธรูปเก่าปางสมาธิและอยู่ในสภาพชำรุด ท่านได้หาชิ้นส่วนที่ชำรุดประกอบจนครบองค์และพาญาติโยมไปอัญเชิญมาไว้ยังวัดใหม่ แล้วนำชื่อพระพุทธรูปมาตั้งเป็นชื่อวัด วัดได้รับพระราชทานวิสุงคามสีมาเมื่อวันที่ 12 มกราคม พ.ศ. 2522 เขตวิสุงคามสีมากว้าง 7 เมตร ยาว 22 เมตร
ผู้สร้างวัดคือ นายเพชรและนางโหรย รางทัน ได้บริจาคที่ดินของตนเป็นที่สร้างวัดด้วยความเลื่อมใสศรัทธา มีผู้นำในการบริจาคและชักชวนพี่น้องหมู่ที่ 3 และหมู่บ้านใกล้เคียงสมทบทุนเพื่อจัดสร้างกุฏิขึ้นมา 2 หลัง เป็นอาคารไม้ไผ่ พื้นไม้จริง หลังคามุงจาก ได้นิมนต์พระสงฆ์จากวัดต่าง ๆ มาจำพรรษาเป็นจำนวน 7 รูป และร่วมกันพัฒนาวัด
อาคารเสนาสนะ

อุโบสถเป็นอาคารคอนกรีตเสริมเหล็กกว้าง 7 เมตร ยาว 22 เมตร สร้างเมื่อ พ.ศ. 2516 มีพระพุทธรูปนามว่า หลวงพ่อศิลาเพชร เป็นพระพุทธรูปปางสมาธิ ขนาดหน้าตักกว้าง 24 นิ้ว สูง 28 นิ้ว นอกจากนี้ยังมีพระสังกัจจายน์และรอยพระพุทธบาทจำลอง
ศาลาการเปรียญเป็นอาคารคอนกรีตเสริมเหล็ก กว้าง 30 เมตร ยาว 45 เมตร สร้างเมื่อ พ.ศ. 2516 หอสวดมนต์เป็นอาคารไม้ กว้าง 2 วา ยาว 22 วา สร้างเมื่อ พ.ศ. 2503 กุฏิสงฆ์มีจำนวน 6 หลัง เป็นอาคารไม้ 5 หลัง และตึก 1 หลัง ศาลาอเนกประสงค์เป็นอาคารคอนกรีตเสริมเหล็ก กว้าง 30 เมตร ยาว 45 เมตร สร้างเมื่อ พ.ศ. 2540 ศาลาบำเพ็ญกุศลมีจำนวน 1 หลัง สร้างด้วยคอนกรีตเสริมเหล็ก
รายนามเจ้าอาวาส

พระแถม พ.ศ. 2499–2501
พระทิพย์ พ.ศ. 2502–2503
พระบุญยืน พ.ศ. 2504–2505
พระเสริม พ.ศ. 2505–2507
พระเพิ่ม พ.ศ. 2508–2509
พระสมพงษ์ สิริธโร พ.ศ. 2509–2513
พระเจ้ย อภินนโท พ.ศ. 2514
พระครูสาครวชิรคุณ
พระครูสาครวชิราภรณ์ (พทัย สจฺจวโร)
วัดหว่านบุญ

| วัดหว่านบุญ |
| --- | --- |

ชื่อสามัญ: วัดหว่านบุญ, วัดโคกอีแร้ง
ที่ตั้ง: ตำบลคลองหก อำเภอคลองหลวง จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: ดร.พระมหาสมโชค ชุตินฺธโร
 สถานีย่อยพระพุทธศาสนา
วัดหว่านบุญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหก อำเภอคลองหลวง จังหวัดปทุมธานี มี ดร.พระมหาสมโชค ชุตินฺธโร เป็นเจ้าอาวาส
วัดหว่านบุญสร้างเมื่อ พ.ศ. 2424 โดยมีนางเขียน ลือประเสริฐ ได้บริจาคที่ดินวัด เนื้อที่ 9 ไร่เศษ โดยมีชื่อว่า วัดโคกอีแร้ง ต่อมาในปี พ.ศ. 2525 นางยิ้ม ได้ถวายที่ดินให้วัดเนื้อที่ประมาณ 11 ไร่ ได้รับพระราชทานวิสุงคามสีมาอีกครั้งเมื่อวันที่ 16 มีนาคม พ.ศ. 2519 เขตวิสุงคามสีมา กว้าง 30 เมตร ยาว 50 เมตร ได้ผูกพัทธสีมาเมื่อวันที่ 6 กุมภาพันธ์ พ.ศ. 2520 ด้านการศึกษา ทางวัดได้ดำเนินการเปิดสอนพระปริยัติธรรมตั้งแต่ พ.ศ. 2479 และได้เปิดทำการสอนแผนกบาลีตั้งแต่ พ.ศ. 2538 วัดหว่านบุญยังเป็นสถานที่ปฏิบัติธรรม สามารถปฏิบัติธรรมค้างหลายคืน
เสนาสนะภายในวัด ได้แก่ อุโบสถ ศาลาการเปรียญ วิหาร หอระฆัง กุฏิสงฆ์ 11 หลัง ฌาปนสถาน ศาลาบำเพ็ญกุศล 3 หลัง และศาลาอเนกประสงค์
วิทยาศาสตร์ประยุกต์

วิทยาศาสตร์ประยุกต์ (อังกฤษ: applied science) คือสาขาวิชาทางวิทยาศาสตร์ที่นำความรู้จากวิทยาศาสตร์ธรรมชาติไปใช้กับปัญหาในทางปฏิบัติ สาขาวิชาต่างของวิศวกรรมศาสตร์เป็นตัวอย่างของวิทยาศาสตร์ประยุกต์ วิทยาศาสตร์ประยุกต์มีความสำคัญสำหรับการพัฒนาเทคโนโลยีใหม่ ๆ และในด้านอุตสาหกรรมเรียกวิทยาศาสตร์ประยุกต์ว่า การวิจัยและพัฒนา (research & development) มีนักวิทยาศาสตร์ดังนี้ 1.ทอมัส อัลวา เอดิสัน 2.ไมเคิล ฟาราเดย์ 3.หลุยส์ ปาสเตอร์ 4.พี่น้องตระกูลไรต์ 5.กาลิเลโอ กาลิเลอี
สาขาของวิทยาศาสตร์ประยุกต์

วิศวกรรมศาสตร์
วิทยาการคอมพิวเตอร์
วิทยาการสารสนเทศ
วิทยาศาสตร์พุทธิปัญญา
สงครามชิลลา-ถัง

สงครามชิลลา-ถัง (ค.ศ. 668–676) เกิดขึ้นระหว่างอาณาจักรซิลลาที่มีกองทัพที่มาจากอาณาจักรโคกูรยอกับอาณาจักรแพ็กเจ (ส่วนใหญ่เรียกเป็นอาณาจักรรวมชิลลา) กับจีนสมัยราชวงศ์ถัง ซึ่งตามมาด้วยการพิชิตสงครามโคกูรยอกับแพ็กเจของซิลลากับถัง เนื่องจากสถานการณ์ทางการเมืองภายในสองรัฐ ทำให้ข้อขัดแย้งนี้สิ้นสุดลงด้วยสัญญาสงบศึกระหว่างถังกับซิลลา โดยการแบ่งดินแดนผ่านแม่น้ำแทดง
ดูเพิ่ม

สงครามแพ็กเจ–ถัง
สงครามโคกูรยอ-ถัง
ยุทธการที่แมโซ
ผู้สำเร็จราชการแผ่นดินเพื่อความสงบในดินแดนตะวันออก (Protectorate General to Pacify the East)
วิทยาลัยดาร์ตมัธ

| วิทยาลัยดาร์ตมัธ Dartmouth College |
| --- | --- |

ข้อมูล
คำขวัญ: Vox clamantis in deserto
สถาปนา: 13 ธันวาคม พ.ศ. 2312
ผู้อำนวยการ: James Edward Wright
เว็บไซต์: dartmouth.edu
ตึกเบเกอร์ มหาวิทยาลัยดาร์ตมัธ
วิทยาลัยดาร์ตมัธ (Dartmouth College) เป็นมหาวิทยาลัยเอกชนในไอวีลีกในสหรัฐอเมริกา ตั้งอยู่ที่เมือง แฮนโอเวอร์ ในรัฐนิวแฮมป์เชียร์ และเป็น 1 ใน 9 มหาวิทยาลัยในสหรัฐอเมริกาที่ก่อตั้งก่อนช่วงการปฏิวัติอเมริกา ก่อตั้งในปี พ.ศ. 2312 (ค.ศ. 1769) โดยเงินทุนก่อตั้งมหาวิทยาลัยส่วนหนึ่งมาจากชาวอินเดียนแดงเผ่าโมฮีแกน โดยในปัจจุบัน (พ.ศ. 2548) มีนักศึกษาประมาณ 5,600 คน
มหาวิทยาลัยดาร์ตมัธมีชื่อเสียงในด้านแพทยศาสตร์ และบริหารธุรกิจ (ประจำปี 2552 ได้ถูกจัดอันดับโดยนิตยสารฟอร์บว่า ในด้านบริหารธุรกิจเป็นอันดับสองของประเทศ
ศิษย์เก่าชาวไทย

นายนิตย์ พิบูลสงคราม อดีตรัฐมนตรีว่าการกระทรวงการต่างประเทศ และอดีตเอกอัครราชทูต
แหล่งข้อมูลอื่น

เว็บไซต์มหาวิทยาลัยดาร์ตมัธ
| ด ค กไอวีลีก |
| --- | --- |
 บราวน์ แบรส์  โคลัมเบีย ไลออนส์  คอร์เนล บิ๊กเรด  ดาร์ตมัธ บิ๊กกรีน  ฮาร์วาร์ด คริมซัน  เพนน์ ควอกเกอส์  พรินซ์ตัน ไทเกอส์  เยล บูลด็อกส์
วัดพระบรมธาตุวรวิหาร

วัดพระบรมธาตุ วรวิหาร ตั้งอยู่บนฝั่งขวาของแม่น้ำเจ้าพระยา หมู่ 6 ตำบลชัยนาท อำเภอเมืองชัยนาท จังหวัดชัยนาท เป็น พระอารามหลวง ชั้นโท เป็นวัดเก่า สร้างตั้งแต่สมัยกรุงศรีอยุธยาตอนต้น ตั้งอยู่ที่บ้านท้ายเมือง ตำบลชัยนาท อำเภอเมืองชัยนาท อยู่ห่างจากตัวเมืองชัยนาท 4 กม. ภายในวัดนี้มีเจดีย์พระบรมธาตุรูปแบบสถาปัตยกรรมอู่ทองบรรจุพระบรมสารีริกธาตุของพระพุทธเจ้า มีงานเทศกาลสมโภชพระบรมธาตุในวันเพ็ญ เดือน 6
พระปรางค์

วัดพระบรมธาตุเป็นวัดโบราณ มีพระปรางค์สร้างด้วยศิลาแลงสูง ๗ วา รูปทรงสี่เหลี่ยม ฐานแต่ละด้านกว้างประมาณ ๓ วาเศษ (6 เมตร)
ประวัติ

สร้างในสมัยพระศรีธรรมาโศกราช โดยพระอรหันต์ได้อัญเชิญพระบรมสารีริกธาตุมา และได้สร้างพระปรางค์ด้วยศิลาแลง บรรจุพระบรมสารีริกธาตุไว้ในพระปรางค์
แผ่นศิลาจารึก ไม่ได้กล่าวถึงผู้สร้างวัดนี้กล่าวแต่เพียงผู้เดิมพระปรางค์องค์นี้หุ้มด้วยโลหะสีขาว ต่อมาบูรณะใช้หินและปูนหุ้มไว้
ประเพณี

งานนมัสการและปิดทองพระปรางค์ในวันขึ้น ๑๔ - ๑๕ ค่ำ และ วันแรม ๑ ค่ำ เดือน ๖ และในวันแรม ๔ ค่ำ เดือน ๑๑
ความสำคัญ

น้ำอภิเษกจากจังหวัดชัยนาทมีอยู่ ๒ แห่ง คือ น้ำตักที่หน้าวัดพระบรมธาตุ และน้ำตักที่หน้าวัดธรรมามูลวรวิหาร วัดพระบรมธาตุ เป็นสถานที่ประกอบพิธีน้ำอภิเษก
วัดหนองหอย

วัดหนองหอย อาจหมายถึง
วัดหนองหอย จังหวัดเชียงใหม่
วัดหนองหอย อำเภอเฉลิมพระเกียรติ จังหวัดนครราชสีมา
วัดหนองหอย ตั้งวัดเมื่อ พ.ศ. 2464 ตำบลหนองหอย อำเภอพระทองคำ จังหวัดนครราชสีมา
วัดหนองหอย ตั้งวัดเมื่อ พ.ศ. 2476 ตำบลหนองหอย อำเภอพระทองคำ จังหวัดนครราชสีมา
วัดหนองหอย อำเภอกบินทร์บุรี จังหวัดปราจีนบุรี
วัดหนองหอย อำเภอศรีมหาโพธิ จังหวัดปราจีนบุรี
วัดหนองหอย จังหวัดร้อยเอ็ด
วัดหนองหอย จังหวัดราชบุรี
วัดหนองหอย จังหวัดลพบุรี
วัดหนองหอย อำเภอป่าซาง จังหวัดลำพูน
วัดหนองหอย อำเภอเมืองลำพูน จังหวัดลำพูน
วัดหนองหอย จังหวัดศรีสะเกษ
วัดหนองหอย จังหวัดสกลนคร
วัดหนองหอย จังหวัดสงขลา
วัดหนองหอย จังหวัดสระแก้ว
วัดหนองหอย จังหวัดสระบุรี
วัดหนองหอย จังหวัดอุบลราชธานี
ลินดา แม็กแมน

| Linda McMahon |
| --- | --- |


ผู้อำนวยการการบริหารธุรกิจขนาดย่อม คนที่ 25
ดำรงตำแหน่ง 14 กุมภาพันธ์ ค.ศ. 2017 – 12 เมษายน ค.ศ. 2019
ประธานาธิบดี: ดอนัลด์ ทรัมป์
ก่อนหน้า: Maria Contreras-Sweet
ถัดไป: Jovita Carranza
 
ข้อมูลส่วนบุคคล
เกิด: ลินดา แมร์รี เอ็ดเวิดส์  (1948-10-04) 4 ตุลาคม ค.ศ. 1948 (76 ปี) รัฐนอร์ทแคโรไลนา, สหรัฐ
พรรคการเมือง: พรรคริพับลิกัน
คู่สมรส: วินซ์ แม็กแมน (สมรส 1966)
บุตร: เชน สเตฟานี
การศึกษา: East Carolina University (BA)

ลินดา แมร์รี แม็กแมเฮิน (Linda Marie McMahon) เกิดวันที่ 4 ตุลาคม ค.ศ. 1948 เป็นผู้จัดการมวยปล้ำอาชีพ, นักการเมือง ปัจจุบันดำรงตำแหน่งผู้อำนวยการการบริหารธุรกิจขนาดย่อม
แหล่งข้อมูลอื่น

WWE Corporate Bio เก็บถาวร 2009-04-16 ที่ เวย์แบ็กแมชชีน
East Carolina University Alumni Profile เก็บถาวร 2014-10-25 ที่ เวย์แบ็กแมชชีน
| ด ค กดับเบิลยูดับเบิลยูอี |
| --- | --- | --- |
| ผู้บริหาร |  วินซ์ แม็กแมน  ลินดา แม็กแมน  เชน แม็กแมน  สเตฟานี แม็กแมน  ทริปเปิลเอช  |  |
| รายการที่ออกอากาศ |  รอว์  สแมคดาวน์  เอ็นเอ๊กซ์ที  เมนอีเวนต์  ทูโอไฟว์ ไลว์ฟ  |  |
| การคัดผล |  2002  2004  2005  2006  2007  2008  2009  2010  2011  2016  2017  2018  |  |
| ค่ายพัตนาทักษะ |  ดิพเซาธ์เรสต์ลิง  ฟลอริดาแชมเปียนชิปเรสต์ลิง  ฮาร์ทแลนด์เรสต์ลิงแอสโซเซียชั่น  อินเตอร์เนชั่นแนลเรสต์ลิงแอสโซเซียชั่น  เมมพิสแชมเปียนชิปเรสต์ลิง  โอไฮโอแวลลีเรสต์ลิง  |  |
| บริษัทย่อย |  สตูดิโอ  มิวสิก  แม็กกาซีน  โฮม วิดีโอ  วิดีโอ สตอรี่  บู๊ก  ยูนิเวิร์ส  |  |
| การเข้าซื้อกิจการงานเด่น |  เวิลด์แชมเปี้ยนชิพเรสต์ลิง  เอ็กซ์ตรีม แชมเปี้ยนชิพ เรสต์ลิง  อเมริกัน เรสต์ลิง แอสโซเชิลชั่น  เวิลด์คลาสส์แชมเปียนชิปเรสต์ลิง  |  |
| ดูเพิ่ม |  รายการศึกใหญ่  ตระกูลแม็กแมน  การขยายยี่ห้อของดับเบิลยูดับเบิลยูอี  มันนีอินเดอะแบงก์  สแลมมีอะวอร์ด  คิงออฟเดอะริง  อ็องเดรเดอะไจแอนต์ เมโมเรียล แบตเทิลรอยัล  เรสเซิลเมเนียวีเมนส์แบตเทิลรอยัล  ดัสตี โรดส์ แท็กทีม คลาสสิก  ทริปเปิลคราวน์แชมเปียนชิป  แกรนด์สแลมแชมเปียนชิป  ดับเบิลยูดับเบิลยูอี ทัวร์นาเมนต์  ดับเบิลยูดับเบิลยูอี มิกซ์แมทช์ ชาลเล้นจ์  |  |
ลินดา แบลร์

| ลินดา แบลร์ |
| --- | --- |

เกิด: Linda Denise Blair  ลินดา เดนิส แบลร์  (1959-01-22) 22 มกราคม ค.ศ. 1959 (65 ปี) Louisville, Kentucky, U.S.
อาชีพ: นักแสดง
ปีปฏิบัติงาน: 2513 – 2540
ลินดา แบลร์ (Linda Blair) เกิดเมื่อวันที่ 22 มกราคม 1959 เป็นนักแสดงชาวอเมริกัน เป็นที่รู้จักและอาชีพของนักแสดง
ลินดา แบลร์ เกิดในเซนต์หลุยส์และได้รับการเลี้ยงดูในเวสต์พอร์ตเธอเริ่มอาชีพของเธอเป็นรุ่นเด็กอายุหกขวบและเริ่มทำหน้าที่กับบทบาท ปรากฏตัวครั้งแรก ของเธอในภาพยนตร์การแสดงละคร The Way We Live Now (1970) ลินดา แบลร์ ได้รับเลือกผู้สมัครสำหรับบทบาทของเธอ ที่โดดเด่นที่สุด เป็น เรแกน ใน The Exorcist (1973) บทบาทของเธอที่ได้รับรางวัลลูกโลกทองคำและรางวัลออสการ์ ในสาขาสมทบหญิงยอดเยี่ยม เธอได้เล่นบทบาทเรแกนอีกครั้งใน Exorcist II: The Heretic(1977)
ผลงานภาพยนตร์

| Year | Title | Role | Notes |
| --- | --- | --- | --- |
| 2513 | The Way We Live Now | Sara Aldridge |  |
| 2514 | The Sporting Club | Barby |  |
| 2516 | The Exorcist | Regan MacNeil |  |
| 2517 | Airport 1975 | Janice Abbott |  |
| 2520 | Exorcist II: The Heretic | Regan MacNeil |  |
| 2522 | Wild Horse Hank | Hank Bradford |  |
| 2522 | Roller Boogie | Terry Barkley |  |
| 2524 | Ruckus | Jenny Bellows |  |
| 2524 | Hell Night | Marti Gaines |  |
| 2526 | Chained Heat | Carol Henderson |  |
| 2527 | Night Patrol | Officer Sue Perman |  |
| 2527 | Savage Streets | Brenda |  |
| 2528 | Red Heat | Christine Carlson |  |
| 2528 | Savage Island | Daly |  |
| 2530 | SFX Retaliator | Doris |  |
| 2530 | Nightforce | Carla |  |
| 2531 | Moving Target | Sally Tyler |  |
| 2531 | Grotesque | Lisa |  |
| 2531 | Silent Assassins | Sara |  |
| 2531 | Witchery | Jane Brooks |  |
| 2532 | up Your Alley | Vickie Adderly |  |
| 2532 | The Chilling | Mary Hampton |  |
| 2532 | W.B., Blue and the Bean | Annette Ridgeway |  |
| 2533 | Dead Sleep | Maggie Healey |  |
| 2533 | Zapped Again! | Miss Mitchell |  |
| 2533 | Repossessed | Nancy Aglet |  |
| 2534 | Bedroom Eyes II | Sophie Stevens |  |
| 2535 | Fatal Bond | Leonie Stevens |  |
| 2536 | Bad Blood | Evie Barners |  |
| 2537 | Skins | Maggie Joiner |  |
| 2537 | Double Blast | Claudia |  |
| 2538 | Sorceress | Amelia Reynolds |  |
| 2539 | Prey of the Jaguar | Cody Johnson |  |
| 2539 | Scream | Obnoxious Reporter |  |
รายชื่อตอนในเดอะทอมแอนด์เจอร์รีโชว์ (พ.ศ. 2557)

รายชื่อตอนทั้งหมดในเดอะทอมแอนด์เจอร์รีโชว์ (พ.ศ. 2557)
ภาพรวมของซีรีส์

| ปี | ปี | Segments | จำนวนตอน | จำนวนตอน | วันที่เผยแพร่> วันแรก | วันที่เผยแพร่> วันสุดท้าย | วันที่เผยแพร่> เครือข่าย |
| --- | --- | --- | --- | --- | --- | --- | --- |
|  | 1 | 52 | 26 | 26 | 9 เมษายน ค.ศ. 2014 (2014-04-09) | 4 สิงหาคม ค.ศ. 2014 (2014-08-04) | การ์ตูนเน็ตเวิร์ค |
|  | 2 | 78 | 26 | 26 | 6 กุมภาพันธ์ ค.ศ. 2016 (2016-02-06) | 29 พฤศจิกายน ค.ศ. 2018 (2018-11-29) | การ์ตูนเน็ตเวิร์ค บูมเมอแรง SVOD |
|  | 3 | 78 | 26 | 26 | 1 กุมภาพันธ์ ค.ศ. 2019 (2019-02-01) | 2 ธันวาคม ค.ศ. 2019 (2019-12-02) | บูมเมอแรง SVOD |
|  | 4 | 39 | 13 | 13 | 31 ธันวาคม ค.ศ. 2019 (2019-12-31) | TBA | บูมเมอแรง |